‘মৃত্যু আতংক’ (স্বাস্থ্যজনিত ডেথ ফোবিয়া), উচ্চ রক্তচাপ ও ডায়াবেটিসে ভুগছেন বিতর্কিত ব্যবসায়ী ধনকুবের মুসা বিন শমসের। আর এসব কারণ জানিয়ে দুর্নীতি দমন কমিশন-দুদকের তলবে বুধবার কমিশনে হাজির হতে পারছেন না বলে চিঠি দিয়েছেন তিনি। বুধবার তাকে তৃতীয়বারের মতো জিজ্ঞাসাবাদের তারিখ নির্ধারিত ছিল। চিঠিতে চিকিৎসকের সনদসহ এসব রোগের উল্লেখ করে জিজ্ঞাসাবাদের সময় অন্তত দুই থেকে তিন মাস পেছানোর আবেদন করেন মুসা বিন শমসের।